Partisekretær

Partisekretær er betegnelsen på en politiker som er valgt i en ledende stilling i et politisk partis egen organisasjon. I mange tilfeller er partisekretæren partiorganisasjonens øverste leder. Valgte øverste leder som er ansatte har ofte  tittelen generalsekretær.

Oppgavene vil typisk omfatte både å organisere arbeidet med å utvikle partiets politikk, f.eks. i form av partiprogrammer, samt å administrere partiets organisasjon. En partisekretær er ikke en vanlig sekretærstilling, det er en ledende stilling innen partiet og ofte en rekrutteringsstilling til andre tunge politiske verv, som parlamentsmedlem eller minister.

 Eksempler på partisekretærer 
 Haakon Lie, Arbeiderpartiet, Norge
 Ronald Bye, Arbeiderpartiet, Norge
 Li Qiang, Kommunistpartiet, Kina
 Enver Hoxha, Kommunistpartiet, Albania
 Audun Herning, SV - Sosialistisk Venstreparti, Norge

 Eksempler på generalsekretærer i politiske partier 

 Josef Stalin, Kommunistpartiet, Sovjetunionen
 Tom Erlend Skaug, Høyre, Norge

 Referanser 

Kategori:Politikk